Diari Oficial de la Generalitat Valenciana


Sumari del DOGV 5231, del 31-03-2006 (2006/3281)

Subhasta de la Junta Arbitral de Transports de València en l'expedient W-19/1575-G.
-----------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3281


Organisme emissor
:   Conselleria d'Infraestructures i Transport

Tipus de document
:   Subhasta

Subhasta de la Junta Arbitral de Transports de València en l'expedient H-23/3132-I. [2006/F3281]  
El president de la Junta Arbitral de Transports de València, comunica:  
Conclosos els tràmits oportuns i adoptat l'acord per part de la Junta Arbitral de Transports de València en l'expedient V-84/4428-F, seguit a instància de TDN, SA, amb domicili en el polígon industrial l'Alqueria de Moret, carrer Séquia de Rascanya, 15, de Picanya, com a conseqüència d'haver sigut refusada la mercaderia transportada tant pel remitent com pel consignatari, es procedix a la pública subhasta, per un termini de 10 dies abans de la data de la primera subhasta, del material que després s'especificarà, i s'assenyala perquè l'acte de rematada tinga lloc en les sales d'esta conselleria, situada en l'avinguda de Blasco Ibáñez, 50, 7a planta, de València, el dia 25 d'abril de 2006 a les 12.00 hores, amb les prevencions següents:  
Primer. Les postures hauran de realitzar-se a l'alça a partir del preu indicat com a base de licitació.   
Segon. Des de l'anunci fins a la data de la celebració de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servici d'Arbitratge i en el domicili citat de la Conselleria d'Infraestructures i Transport. L'obertura, que serà pública, es realitzarà a les 12.00 hores del mencionat dia 25 d'abril de 2006, en el lloc indicat.  
El sobre que conté l'oferta i el resguard de la fiança, haurà de tindre consignat en la portada el número d'expedient objecte de la subhasta a què concorre.  
Tercer. Només l'executant podrà fer postura en qualitat de cedir la rematada a un tercer.  
Quart. Per a prendre part en la subhasta, els licitadors hauran d'ingressar prèviament en el compte número 5355-5486-83-1153646662, de l'entitat Bancaixa, una fiança prèvia del 10% del preu de taxació (valoració) que servix de tipus per a la subhasta, sense este requisit no podran ser admesos a la licitació. El dit 10% sobre el tipus, serà fix per a qualsevol de les dates de la subhasta.  
Cinqué. Els adjudicataris dels béns hauran de completar el pagament en l'acte davant de la mesa de subhasta o per mitjà d'ingrés en el compte més amunt mencionat, immediatament posterior a l'adjudicació o dins del dia següent hàbil a la celebració de la subhasta. Si no es verifica el pagament en la forma i en la data indicades, l'adjudicatari perdrà el seu dret, així com, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a la segona el dia 26 d'abril de 2006, a les 12.00 hores, al mateix lloc ja citat, per a la qual servirà de tipus el 75% de la valoració.  
La tercera subhasta es realitzarà, si és el cas, el dia 27 d'abril de 2006, a les 12.00 hores, en el referit lloc, i la postura mínima és de 100 euros, i es declara deserta la subhasta en aquelles ofertes inferiors a esta quantitat.  
Béns objecte de la subhasta  
Huit bustos orientals de pedra amb les seues corresponents peanyes de marbre.  
El preu de taxació (valoració) d'esta mercaderia és de 516 euros (cinc-cents setze).  
El dit material es troba depositat per a la seua comprovació, en els locals de l'empresa TDN, SA, amb domicili al polígon industrial l'Alqueria de Moret, carrer Séquia de Rascanya, 15, de Picanya, València.  
València, 14 de març de 2006.. El president de la Junta Arbitral de Transports de València: Ramón Escrig Moreno.